./data/stoa0275/stoa003/stoa0275.stoa003.opp-lat1.xml
Tertullian
Ceteros et ipsi putatis deos esse quos nos daemonas scimus Tamen humani iuris et naturalis potestatis est unicuique quodputaverit colere, nec alii obest aut prodest alterius religio  Sednec religionis est cogere religionem, quae sponte suscipi debeat,non vi, cum et hostiae ab animo libenti expostulentur  Ita etsinos compuleritis ad sacrificandum, nihil praestabitis diis vestris Ab invitis enim sacrificia non desiderabunt, nisi si contentiosi sunt;contentiosus autem deus non est  Denique qui est verus, omniasua ex aequo et profanis et suis praestat, ideoque et iudiciumconstituit aeternum de gratis et ingratis  Tamen nos, quos sacrilegosexistimatis, nec in furto umquam deprehendistis, nedum insacrilegio  Omnes autem, qui templa dispoliant et per deosiurant et eosdem colunt, et Christiani non sunt et sacrilegi tamendeprehenduntur  Longum est, si retexamus, quibus aliis modiset derideantur et contemnantur omnes dii ab ipsis cultoribus suis Sic et circa maiestatem imperatoris infamamur, tamen numquamAlbiniani nee Nigriani vel Cassiani inveniri potuerunt Christiani,sed idem ipsi qui per genios eorum in pridie usque iuraverant,qui pro salute eorum hostias et fecerant et voverant, quiChristianos saepe damnaverant, hostes eorum sunt reperti  Christianusnullius est hostis, nedum imperatoris, quem sciens a deosuo constitui necesse est ut et ipsum diligat et revereatur et honoretet salvum velit cum toto Romano imperio, quousque saeculumstabit: tamdiu enim stabit  Colimus ergo et imperatoremsic quomodo et nobis licet et ipsi expedit, ut hominem a deosecundum et quicquid est a deo consecutum et solo deo minorem  Hoc et ipse volet  Sic enim omnibus maior est, dumsolo vero deo minor est  Sic et ipsis diis maior eat, dum et ipsiin potestate sunt eius  Itaque et sacrificamus pro salute imperatoris,sed deo nostro et ipsius, sed quomodo praecepit deus,pura prece  Non enim eget deus, conditor universitatis, odorisaut sanguinis alicuius  Haec enim daemoniorum pabula sunt Daemones autem non tantum respuimus, verum et revincimus etcottidie traducimus et de hominibus expellimus, sicut plurimisnotum est  Ita nos magis oramus pro salute imperatoris, ab eoeam postulantes qui praestare potest  Et utique ex disciplinapatientiae divinae agere nos satis manifestum esse vobis potest,cum tanta hominum multitudo, pars paene maior civitatis cuiusque,in silentio et modestia agimus, singuli forte noti magisquam omnes, nec aliunde noscibiles quam de emendatione vitiorumpristinorum  Absit enim, ut indigne feramus ea nos patiquae optamus, aut ultionem a nobis aliquam machinemur, quama deo expectamus